Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az önkormányzat a rendelet kifogásolt részét a 40/2002. (XII. 13.) Ök. rendelettel – az ajánlásnak megfelelõen –
Paragraph Index: 312

Az önkormányzat a rendelet kifogásolt részét a 40/2002. (XII. 13.) Ök. rendelettel – az ajánlásnak megfelelõen – módosította. OBH 4113/2002. A jogbiztonsághoz való joggal, valamint a tulajdonhoz való joggal összefüggõ visszásságot okoz, hogy az ELMÛ Rt. üzletszabályzatának tervezete több olyan rendelkezést tartalmaz, mely ellentétes az új villamos energia törvényben és végrehajtási rendeletében foglaltakkal. Az országgyûlési biztos 2001 októberében vizsgálta a villamos energia törvénynek és végrehajtási rendeletének a szerzõdésszegésre vonatkozó szabályait, illetve a szolgáltatónak a szabálytalan vételezés esetén alkalmazott eljárását. A vizsgálat befejezését követõen az ajánlások között szerepelt, hogy az új villamos energiáról szóló törvényben a felemelt díj a szerzõdésszegés jogkövetkezményeként ne kerüljön alkalmazásra, helyére olyan rendelkezés szülessen, amely a fogyasztó által okozott kárral arányban áll. A végrehajtási rendeletben meghatározott kihasználási óraszámok módosítására tett ajánlás egy életvitelszerû fogyasztás kiszámításának alkalmazását célozták.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes